31वीं हरियाणा स्टेट सीनियर वुमन हॉकी चैंपियनशिप में हिसार और कुरुक्षेत्र दोनों ही टीमें फाइनल में पहुंच गई है। दोनों के बीच रविवार को फाइनल मुकाबला खेला जाएगा। हिसार एस्ट्रोटर्फ पर आयोजित दो दिवसीय सीनियर हॉकी चैंपियनशिप में प्रदेश की 13 हॉकी टीमों ने भाग लिया। प्रतियोगिता के पहले दिन सेमीफाइनल सहित 11 मुकाबले हुए। पहले सेमीफाइनल में हिसार ने भिवानी को 6-0 और दूसरे सेमीफाइनल में कुरुक्षेत्र ने सोनीपत को 3-1 से हराया। बता दें कि हिसार एस्ट्रोटर्फ पर 2 जनवरी से 6 जनवरी तक स्टेट हॉकी चैंपियनशिप का आयोजन हो रहा है। जिसमें सब जूनियर, जूनियर और सीनियर वर्ग के मुकाबले हुए। पहली दो प्रतियोगिताएं सब जूनियर व जूनियर में मेजबान हिसार विजेता बना है वहीं, सीनियर वर्ग में भी हिसार की टीम फाइनल में पहुंच गई है। रविवार को सीनियर वर्ग में हिसार और कुरुक्षेत्र के बीच फाइनल मुकाबला खेला जाएगा।
पानीपत और हिसार के खिलाड़ी भिड़ते हुए।
इन टीमों ने लिया भाग
हिसार, रेवाड़ी, जींद, कुरुक्षेत्र, गुरुग्राम, पलवल, रोहतक, चरखी दादरी, कैथल, पानीपत, भिवानी, यमुनानगर, सोनीपत।
मैच विजेता स्कोर
हिसार-रेवाड़ी हिसार 4-0
जींद-कुरुक्षेत्र कुरुक्षेत्र 4-0
गुरुग्राम-पलवल गुरुग्राम 1-0
रोहतक-चरखीदादरी रोहतक 7-0
कैथल-कुरुक्षेत्र कुरुक्षेत्र 3-0
हिसार-पानीपत हिसार 5-0
भिवानी-यमुनानगर भिवानी 3-0
सोनीपत-गुरुग्राम सोनीपत 4-0
रोहतक-भिवानी भिवानी 1-0
awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva